Mediasiya Şurasının İdarə Heyətinin “31” avqust 2022-ci il tarixli qərarı ilə təsdiq edilmişdir

**M E D İ A S İ Y A P R O S E S İ N İ N T Ə T B İ Q İ B A R Ə D Ə M Ü Q A V İ L Ə**

|  |  |  |
| --- | --- | --- |
| **Nömrə:** | **Tarix və saat:** | **Yer:** |
|  |  |  |

**(bu müqavilə “Mediasiya haqqında” Azərbaycan Respublikası Qanununun 22-ci maddəsinə əsasən hazırlanmışdır)**

|  |  |
| --- | --- |
| **Birinci tərəfin adı, atasının adı və soyadı, şəxsiyyətini təsdiq edən sənədin nömrəsi, FIN kod,**  **doğum tarixi, yaşadığı ünvan, etibarnamə ilə təmsilçilik varsa, həmin sənədin nömrəsi**  (Hüquqi şəxs olduqda adı və VÖEN-i) |  |
| **İkinci tərəfin adı, atasının adı və soyadı, şəxsiyyətini təsdiq edən sənədin nömrəsi, FIN kod, doğum tarixi, yaşadığı ünvan, etibarnamə ilə təmsilçilik varsa, həmin sənədin nömrəsi**  (Hüquqi şəxs olduqda adı və VÖEN-i) |  |
| **Mübahisənin növü (işarə edilməli)** | **Kommersiya**  **Ailə**  **Əmək**  **Mülki**  **İnzibati**  **Digər:** |
| **Mübahisənin predmeti** |  |
| **Tərəflərin seçdiyi mediasiya təşkilatı barədə məlumatlar və əlaqə vasitələri** |  |
| **Tərəflərin seçdiyi mediator(lar)un adı, atasının adı və soyadı, reyestr nömrəsi, əlaqə vasitələri** |  |
| **Təklif göndərilibsə, onun göndərildiyi tarix** |  |
| **İlkin mediasiya sessiyası keçirilmişdirsə, tarixi və vaxtı** |  |
| **Mediasiya xərclərinin ödənilməsi şərtləri və qaydası (faizlə)** | **Birinci tərəf\_\_%**  **İkinci tərəf\_\_%** |
| **Mediasiyanın keçirilməsi müddəti** | Mediasiya prosesi təklifin göndərildiyi andan, belə təklif olmadıqda isə tərəflərin ilkin mediasiya sessiyasında iştirak etdiyi, digər hallarda isə “mediasiya prosesinin tətbiqi barədə müqavilə” bağlandığı andan başlanmış sayılır. |
| Əgər birinci və ikinci tərəf arasında başqa konkret müddət barədə razılaşma yoxdursa, mediasiya prosesinin ümumi müddəti mediasiya prosesi başladığı andan 30 (otuz) təqvim günündən artıq olmayaraq davam edəcəkdir. Mübahisənin mürəkkəbliyi nəzərə alınaraq birinci və ikinci tərəfin razılaşması ilə mediasiya prosesinin müddəti daha 30 (otuz) təqvim günü müddətinə qədər uzadıla bilər. |
| **Mediasiya prosesinin keçirilmə qaydası** | 1. Mediasiya prosesinə hazırlıq;  2. Mediasiya prosesinin başlanılması;  3. Mübahisə tərəflərinin mübahisənin mahiyyətini açıqlaması;  4. Mübahisə tərəflərinin hər biri ilə ayrı-ayrılıqda danışıq;  5. Mübahisənin həlli üçün təkliflərin hazırlanması;  6. Mediasiya prosesinin yekunlaşdırılması;  7. Mediasiya prosesinə xitam verilməsi;  8. Barışıq sazişinin icrası. |

1. Yuxarıdakı tərəflər bundan sonra ayrılıqda “Tərəf” və birlikdə “Tərəflər” adlandırılacaqdır.
2. Tərəflər bu “Mediasiya prosesinin tətbiqi barərə” müqavilə (bundan sonra “Müqavilə” adlandırılacaq) ilə mübahisənin mediasiya yolu ilə həlli razılığına gəlirlər.
3. Əgər Tərəflər arasında ayrı şərt müəyyən edilməyibsə, həmçinin barışıq sazişinin təsdiqi və icrası məqsədilə tələb olunan hallar istisna olmaqla Tərəflərdən hər biri mediasiya zamanı əldə olunan bütün məlumatların (o cümlədən tərəflərdən birinin mediasiyanın həyata keçirilməsi barədə təşəbbüsü, mediasiyaya və mübahisənin mümkün həll variantına razılıq verməsi, Tərəflərdən birinin və ya mediatorun mübahisənin mümkün həllinə dair rəy və ya təklifləri, mediasiya zamanı Tərəflərdən birinin verdiyi bəyanatları və ya etdiyi etirafları, mediasiyanın həyata keçirilməsi məqsədilə tərtib olunmuş sənədlər və s.) konfidensiallığını qorumaq öhdəliyini öz üzərlərinə götürürlər. Tərəflərin bu qaydaları pozması qanunla nəzərdə tutulmuş məsuliyyətə səbəb olur.
4. Tərəflərin onlara mediasiya zamanı məlum olan məlumatları məhkəmə və arbitraj (münsiflər məhkəməsi) proseslərində, başqa mediasiya zamanı və ya hər hansı digər hallarda açıqlamaq və ya onlara istinad etmək hüququ yoxdur (həmin məlumatı verən tərəfin yazılı razılığı olduğu hallar istisna olmaqla) və belə məlumatlarla bağlı Tərəflər şahid qismində iştirak edə bilməzlər.
5. Tərəflərin qarşılıqlı razılaşması ilə bu Müqaviləyə əlavə və dəyişikliklər edilə bilər.
6. Bu Müqavilə ilə tənzimlənməyən məsələlər Azərbaycan Respublikasının müvafiq qanunvericiliyi ilə tənzimlənir.
7. Müqavilə imzalandığı tarixdən qüvvəyə minir və Tərəflər arasında müvafiq mediasiya prosesinə “Mediasiya haqqında” Azərbaycan Respublikasının Qanununa uyğun qaydada xitam verilənədək qüvvədədir.
8. Bu Müqavilə Azərbaycan dilində eyni hüquqi qüvvəyə malik \_\_\_ (rəqəmlə və sözlə) nüsxədə tərtib edilmişdir. Hər Tərəfdə 1 (bir) nüsxə saxlanılır.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**(Tərəflərin adı və soyadı) (imzaları)**